Die leuens wat die kerk vertel (5) - www.bybelkennis.co.za
Ons kom nou by Hill se vyfde leuen: die uitdaging van die gesag van God se Woord.
Die uitdaging van God se gesag kan ons na die paradys toe terugvoer. Dit begin by die slang se vraag aan Eva” Het God werklik gesê julle mag van geen boom in die tuin eet nie? Die Satan se uitdaging is tweeledig:
Het God dit werklik gesê?
God het nie bedoel wat Hy gesê het nie – jy sal tog nie doodgaan as jy van daardie boom eet nie.
Wat hoor ons vandag? Die Bybelse teks is nie betroubaar nie – die tekste wat ons tot ons beskikking het, weerspreek mekaar. Eintlik weet ons baie min, indien enigiets, van die historiese Jesus. Ander sê die Bybel is net ‘n versameling van Godsdienstige tradisies en dat God eintlik net ‘n mite is. Hierdie is baie uitgesproke. Meestal is die uitdaging oor die betroubaarheid van die Skrif baie meer subtiel – die Bybel moet aan my standaarde voldoen. As die Skrif teenstrydig is met ons gevoelens en voorkeure kruisig ons nie ons gevoelens en voorkeure nie en buig voor God neer nie – nee, ons bevraagteken sy Woord.
Volgende keer gaan ons na die laaste twee leuens kyk: die verwerping van die hel en universele versoening.